หุ้นไทยภาคเช้าปิดลบ 0.69 จุด
ดัชนีหุ้นภาคเช้า8ธ.ค.ปิดที่ระดับ 1,046.04 จุด ลดลง 0.69 จุด มูลค่าการซื้อขาย 14,737.72 ล้านบาท
8 ธ.ค. 2554

ดัชนีหุ้นภาคเช้า8ธ.ค.ปิดที่ระดับ 1,046.04 จุด ลดลง 0.69 จุด มูลค่าการซื้อขาย 14,737.72 ล้านบาท




ดัชนีหุ้นไทยเช้าวันที่ 8 ธ.ค.54 แกว่งตัวในกรอบแคบสลับกันในแดนบวกและลบ รอผลประชุมแก้ไขปัญหาหนี้ยุโรปจาก EU Summit ช่วง 8-9 ธ.ค.นี้ ขณะที่ดัชนีเผชิญแรงเทขายทำกำไรหลังปรับตัวเพิ่มขึ้นแรงติดต่อกันหลายวันทำการ ส่งผลให้ดัชนีภาคเช้าปิดที่ระดับ 1,046.04 จุด ลดลง 0.69 จุด หรือ 0.07% มีมูลค่าการซื้อขาย 14,737.72 ล้านบาท
5 อันดับหุ้นที่มีมูลค่าการซื้อขายสูงสุด1. BBL ปิดที่ 158 บาท ราคาไม่เปลี่ยนแปลง มูลค่าการซื้อขาย 930.74 ล้านบาท2. KTB ปิดที่ 16 บาท ลดลง 0.10 บาท หรือ 0.62% มูลค่าการซื้อขาย 739.84 ล้านบาท3. IVL ปิดที่ 33 บาท ลดลง 0.25 บาท หรือ 0.75% มูลค่าการซื้อขาย 731.17 ล้านบาท4. JAS ปิดที่ 2.10 บาท เพิ่มขึ้น 0.04 บาท หรือ 1.94% มูลค่าการซื้อขาย  624.44 ล้านบาท5.TMB ปิดที่ 1.52 บาท เพิ่มขึ้น 0.05 บาท หรือ 3.40% มูลค่าการซื้อขาย 574.74 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยมีขาลงที่จำกัด เนื่องจากนักลงทุนต่างชาติยังเข้าซื้อสุทธิต่อเนื่อง ขณะที่การปรับขึ้นก็ชะลอตัวลงเช่นกัน หลังวานนี้ดัชนีปรับตัวเพิ่มขึ้นแรงจากคาดหวังความคืบหน้าการแก้ไขปัญหาหนี้ยุโรปจากการประชุม EU Summit ช่วง 8-9 ธ.ค.นี้ ขณะที่ตลาดภูมิภาคเช้านี้เริ่มทรงตัว หลังมีข่าวว่ารัฐบาลเยอรมนีคาดการณ์ในทางลบมากยิ่งขึ้นต่อโอกาสในการบรรลุข้อตกลงเรื่องการคลี่คลายวิกฤติหนี้ยูโรโซน เนื่องจากรัฐบาลบางประเทศไม่มีความเข้าใจมากพอถึงความรุนแรงของวิกฤติ สำหรับกลยุทธ์การลงทุนแนะนำ “ขึ้นขาย ลงซื้อ” เพื่อลดความเสี่ยงความผันผวนของตลาด ให้แนวต้าน 1,055-1,060 จุด